NG Kerk Waterkloof | Waterkloof NG Kerk | Waterkloof Kerk | NG Kerk
Gemeentebrief week 39 (30 September 2016)
GEDAGTE VIR DIE WEEK Carl Jung het blykbaar geskat dat 95% van ‘n mens se “skadu” – dit is die eienskappe waarvan jy nie hou nie en wegsteek – is eintlik goud. Dis gif as jy dit begrawe en wegsteek maar as jy dit opgrawe en erken kan dit goud word (Nicol, Pottebakker). Wanneer jy die skadu-eienskappe verwelkom en by jou lewe integreer, word jy heel, minder selfsugtig en baie energie kom vry waarmee jy vir ander tot seën kan wees. (Antonissen, Luister na die Lig).
*Sondag 2 Oktober 2016
09:00 Erediens olv ds André: “God van die komposhoop?” Herwinning en hergebruik – dit is waaroor die Evangelie gaan
*Sondag 9 Oktober 2016
09:00 Erediens olv ds Rykie
Orrelis: Riaan Steyn
*Geen gesinsdiens, kindergroepe, jeugdiens en tienergroepe agv die skoolvakansie.
Ons beskik nou oor SnapScan. U kan die toepassing op u selfoon aflaai en dan gedurende die erediens u offergawes of maandelikse bydraes met SnapScan aan die gemeente oordra. U kan ook allerlei ander betalings (bv winkels en markte) so kontantloos en veiliger doen. Vir meer inligting kliek hier.
Ongesteld: Ina Nell (tuis); Bes van der Spuy (St Peters); Gerhard Olckers (Garsfontein) en Johan Keet (Mackenziest).
- Julie Zitske wie se suster, Mary Campher, op 13 September oorlede is. ‘n Dankdiens is op 23 September in Port Elizabeth gehou
- Ria Visagie wie se swaer oorlede is. ‘n Dankdiens is in Klerksdorp gehou
- Johnny, Elaina en Jonathan Lotter met die afsterwe van Merlinda op 27 September.
Baie geluk aan Werner en Jackie van der Westhuyzen wat op 24 September in die huwelik getree het.
Seënwense aan Oupa Hennie en Ouma Alto de Vos met nog ‘n kleindogter, Lila de Vos.
God agter die skerms
God se plan vir my
Alles wat met jou gebeur, is nie God se plan nie.
Maar God het ‘n plan met jou in alles wat gebeur.
Lees saam: Genesis 45: 1 – 8
Dink terug aan Josef se verhaal (Genesis 37 – 50). In die gedeelte wat julle gelees het, kyk Josef terug op sy lewe. Hoe, dink julle, het Josef nou anders oor sy lewe gepraat as toe hy as slaaf verkoop is (Genesis 37: 12 – 36)?
Hoe beskryf Josef God se betrokkenheid in sy lewe?
Ons verstaan nie altyd hoekom sekere dinge met ons gebeur nie. Tog kyk ons dikwels later terug op hierdie gebeure en besef hoe die Here ons in daardie stiuasies gebruik het. Vertel vir mekaar stories oor gebeure toe julle eers ná die tyd God se hand daarin raakgesien het.
Wat dink jy wil Romeine 8 : 28 hieroor sê? Is dit nie ‘n wonderlike gedagte nie?
Die volgende persone het met bewys van lidmaatskap oorgekom na ons gemeente. Hartlik welkom!
Jan-Herman, Belinda en dooplidmate Lana en Joop Matthias van der Vegt vanaf Geref kerk Vereeniging; Johannes Petrus, Julané en dooplidmaat Miné Wagenaar vanaf Bronkhorstspruit; Johanna Wilhelmina Venter vanaf Sasolburg-Vier Ankers; Heinrich Gerhard, Mandie en dooplidmate Nicola en Heinrich Christiaan Wagner vanaf Moreletapark; Willem Petrus, Estine en dooplidmate Willem Petrus en Isabella van der Merwe vanaf Harrismith; Suzanne Louise Jansen van Rensburg vanaf Tygerpoort; Charles le Roux, Elizabeth en dooplidmaat Colette du Toit vanaf Valleisig; Gerda Groenewald vanaf Skuilkrans.
LAERSKOOL ANTON VAN WOUW SE KOOR
Kyk gerus op Sondagmiddag 16 Oktober (±16:00) kanaal 146 na “Sing en Harmonie” waarin Anton van Wouw se koor optree. Dit is ‘n “hoendervleiservaring”.
of 012 348 1245
GemeentebriefGemeentebrief week 39 (30 September 2016)
GEDAGTE VIR DIE WEEK Carl Jung het blykbaar geskat dat 95% van ‘n mens...Read more
BulletinBulletin 2 Oktober 2016Read more
Liturgie Liturgie 2 Oktober 2016Read more